Nieuwpoort

Nieuwpoort òf Newport ta un lugá i haf na Kòrsou. E ta situá na Fuikbaai na kosta sùitost, aproksimadamente diesun kilometer di Willemstad.Fuik Bay, Curaçao Ports Nieuwpoort a wòrdu konstruí na 1875 komo un kompleho industrial pa e minanan di fòsfat di Tafelberg.Nieuwpoort Santa Barbara, Curaçao Monuments Na 2005 e kompleho industrial na Nieuwpoort a haña status di monumento.

 Historia 
Nieuwpoort tabata originalmente parti di plantashi Santa Barbara situá na Spaanse Water. E plantashi a wòrdu fundá na 1662 pa Matthias Beck, gobernador di Kòrsou. E tabata un di e plantashinan di mas grandi riba e isla ku un área di 1.202 hektar.Buurtprofiel Spaanse Water, Ministerio di Desaroyo Sosial, Labor i Bienestar di Kòrsou (2011) Na 1714, Gobernador Jeremias van Collen a konstruí un fòrti na Fuikbaai, ku despues a wòrdu yamá Fort Collenburg. Na 1805 e fòrti a wòrdu kapturá pa Gran Britania i a kai den deterioro. Solamente un ruina a keda di e fortalesa.A deskubrí Fort Collenburg na Newport, Fuikbaai di nobo, naam.cw (7 di febrüari 2010)Fort Collenburg, Nieuwpoort aan de Fuikbaai, Curaçao Monuments

Na 1875, fòsfat a wòrdu deskubrí riba Seru Mesa. Guano (sushi di para) a filtra den e piedra di kalki di e seru, loke a hasi e piedra riku na fòsfat.  19. Mijnbouw, Canon van Curaçao E mesun aña e ingles John Godden (1849-1938), ta kumpra mita di e plantashi Santa Barbara di Micheal Brown Gorsira, pa lanta produkshon di fòsfat. Pa e otro mita di e plantashi e ta yega na un akuerdo pa su uso kontra pago di 2500 florin pa aña i un kompensashon di 1 pound sterling pa tonelada di fòsfat. E ta konstruí infrastruktura i edifisionan, konsistiendo di tayer, ofisina, depósito i kasnan, den serkania di e pueblo di Nieuwpoort na Fuikbaai, un haf natural pasùit di Seru Mesa. E kompleho a wòrdu konstruí den estilo ingles.Curaçao Pictures, Nieuwpoort, het dorpje Un liña di trein smal di aproksimadamente 1.500 meter a wòrdu konstruí entre Seru Mesa i Nieuwpoort pa transportá e fòsfat for di e seru pa e haf. Te ku 1887, e treinnan tabata wòrdu hala pa buriku.The Railway of Curaçao, 2014, International Steam Den añanan 1880 a surgi desakuerdo entre Godden i e ko-doñonan di e mina, i na 1895 e mina a wòrdu será. 

Na 1912, 17 aña despues, su yu mayó William Godden ta kumpra tur e terenonan di Santa Barbara na un findishi públiko i ta funda NV Mijnmaatschappij Curaçao (Kompania Minero di Kòrsou)  dia 31 di desèmber 1912. E ekstrakshon di fòsfat ta wòrdu reanudá den e área na 1913. Sinembargo, e grado di fòsfat a baha i finalmente a stòp e ekstrakshon di fòsfat na 1979. E kompania minero ta aktivo ainda, pero produkshon a keda limitá na piedra di kalki, ku ta prinsipalmente destiná pa e merkado di konstrukshon lokal. Fuikbaai ta un haf privá di NV Mijnmaatschappij Curaçao.

E área rònt di Nieuwpoort a keda desaroyá komo un zona turístiko, ku e playa largu di Playa Fuik na nortwèst. E ta rondoná pa mondi i reservanan natural. For di añanan 1960 ta wòrdu organisá anualmente e evento di Fuikdag.

Category:Lugá na Kòrsou